
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02276/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ       са седиштем у СТУДЕНСКИ ТРГ 16, БЕОГРАД, ПИБ: 100039173, Матични број: 07048190,  испуњава прописане стандарде за акредитацију студијског програма    Мастер академске студије - МЕТЕОРОЛОГИЈА у оквиру поља природно-математичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ са седиштем у СТУДЕНСКИ ТРГ 16, БЕОГРАД, је дана 25.11.2014. године поднела захтев за акредитацију студијског програма Мастер академске   студије - МЕТЕОРОЛОГИЈА у оквиру поља природно-математичких наука под бројем 612-00-02276/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ и предлог одлуке, достављени су Комисији за акредитацију и проверу квалитета.
Основни квантитативни подаци о програму су:

1. Назив дипломе: Мастер метеоролог
2. Да ли је у складу са листом НСВО:  ДА (Листа стручних, академских и научних назива)

3. Да ли је приложена Одлука Сената универзитета о прихватању програма = да (прилози уз захтев)

4. Датум када је програм прихваћен од стране Сената = Наставно-научно веће Физичког факултета 16. јула 2014. године

Сенат Универзитета у Београду 15. октобар 2014. године (Уводна табела)
5. Трајање програма = 1 година  (Уводна табела)
6. Број ЕСПБ бодова = 60(Уводна табела) 
7. Број студената који се уписује на прву годину = 20 (Уводна табела, ел.образац-структура Г16)
8. Просечан број часова активне наставе недељно по години
9. предавања + вежбе + ДОН + СИР = укупно, ЕСПБ
12.00 +  8.00 +  0.00 +  0.00 = 20.00, 20.00

0.00 +  0.00 +  0.00 + 20.00 = 20.00, 40.00 

10. Проценти предмета по категоријама  за ОАС и ОСС програме (АО = 0.00%, ТМ = 0.00%, НС = 100.00% и СA = 0.00%), (ел.образац-извештај B9-B12)
11. Проценат изборности на програму = 66.67% (ел.образац-извештај  B6)
12. Број наставника на студијском програму = 9 - табела 9.2 ,
      Број наставника са пуним радним временом = 9 (ел.образац-извештај Б39,   

      прилог 9.1. књижица)

 Број радних књижица=9- код већине нема печат и код неких професора  

 уписан је Природно математички факултет, а код неких Физички  

 факултет(Прилог 6.1.из документације за акредитацију установе)            
13. Просечно оптерећење наставника на програму = 0.19 (ел.образац-извештај B30 други број)
14. Просечно оптерећење наставника на установи = 3.92 (уједињени ел. образац)
15. Просечно оптерећење сарадника на програму = 0.80 (ел.образац-извештај B31 други број)
16. Просечно оптерећење сарадника на установи = 9.91 (уједињени ел. образац)
17. Проценат наставе на програму коју држе наставници са пуним радним временом = 87.51 (ел.образац-извештај Б32)
18. Број библиотечких јединица релевантних за студијски програм = 29  (Табела10.3)
19. Број уџбеника = 21 (Табела 10.4)
20. Укупан број акредитованих студената = 780 (уједињени ел образац)
21. Минимални број квадрата бруто простора у установи = 1560 (уједињени ел образ)
22. Простор за извођење наставена програму = 2.597,98(Табела 10.1.)
23. Бруто простор у установи = 8.835,58 (Табела 9.2. из документације за акредитацију установе)
24. Просечан бруто простор по студенту = 8.835,58 / 780
25. Број чланова комисије за контролу квалитета = 9 (Табела 11.1)
Студијски програм садржи све законом предвиђене елементе. Студијски програм мастер академских студија Метеорологија траје једну годину, односно два семестра и има предвиђени број од 60 ЕСПБ бодова. Структуру студијског програма у првом семестру чине 4 изборна премета и СИР. У другом семестру продужава се СИР и приступа припреми и одбрани завршног мастер рада. На студијском програму нису заступљени овабезни предмети. Студент одабира 4 изборна предмета са листе од укупно 10 изборних предмета. Сви изборни предмети имају по 5 ЕСПБ (4 изборна предмета х 5 ЕСПБ = 20 ЕСПБ), СИР има 20 ЕСПБ и Завршни рад такође 20 ЕСПБ, што све укупно чини 60 ЕСПБ. Студијски програм обезбеђује стицање компетенција. Сврха студијског програма МАС Метеорологија је да студентима пренесе додатна знања која су дефинисана у циљевима овог програма. Метеорологија као струка и наука у свету последњих година све више добија на актуелности због глобалног загревања атмосфере и климатских промена. Овај студијски програм прати те светске трендове. Метеоролошки курсеви су модерно конципирани и укључују најновија знања неопходна за бављење овом науком. Студијски програм обезбеђује стицање компетенција и у складу је са основним задацима и циљевима високошколске установе јер имају по вертикали сва три нивоа студија из области метеорологије. Сврха студијског програма је јасно и недвосмислено формулисана. Својом концепцијом и структуром у потпуности је у складу са основним задацима и циљевима Физичког факултета.  Није у потпуности наведено које опште и предметно специфичне способности стичу студенти савладавањем овог студијског програма али је истакнуто да завршавањем студијског програма студенти стичу основна знања из метеорологије. У обрзложењу стандарда наведено је да завршавањем овог студијског програма студенти стичу напреднија знања из метеорологије, која их уводе у научно-истраживачки рад. При томе се оспособљавају за аналитичко и креативно размишљање, те праћење литературе и новина у области, што је неопходно за учешће у научно истраживачком раду. У документацији је приложен Прилог 4.1. Додатак дипломе. Међутим, није приложен додатак дипломи за МАС Метеорологија (60 ЕСПБ) већ за ОАС Теоријска и експериментална физика.

Структура курикулума обухвата распоред предмета по семестрима, фонд часова активне наставе (предвања, вежбе, ДОН и остали часови), број ЕСПБ бодова за изборне предмете, СИР и Завршни мастер рад. 
Наиме, у структури курикулума заступљени су искључиво изборни предмети, и то 4 изборна предмета које студенти одабирају са листе од укупно 10 изборних предмета.  Фактор изборности према позицијама где студент бира предмете износи 66,67% у односу на укупна број ЕСПБ бодова (Увид: Извештај о параметрима студијског програма). У курикулуму је дефинисан опис сваког предмета који садржи назив, тип предмета, број ЕСПБ бодова, име наставника, циљ курса са очекиваним исходима, знањима и компетенцијама, предуслове за похађање предмета, садржај предмета, препоручену литературу, методе извођења наставе, начин провере знања и оцењивања. Међутим, у курикулуму појединих предмета нису детаљно описане све активности студената које треба да обави на вежбама. У структури студијског програма MAС Метеорологија (60 ЕСПБ) искључиво су заступљени научно-стручни предмети (100%). (Увид: Извештај о параметрима студијског програма). Међутим, у опису стандарда 5 наведено је да су сви предмети из овог студијског програма стручно-апликативни. На тај начин, може констатовати значајно неслагање између ова два документа.

Студијски програм је целовит и у великој мери свеобухватан и нуди студентима сазнања из области Метеорологије у складу са кадровском и материјалном опремљеношћу високошколске установе.  Студијски програм је структурно усаглашен са осталим студијским програмима мастер академских студија на Физичком факултету.  "Студијси програм је усклађен са најмање три акредитована програма иностраних високошколских установа из европског образовног простора, и то:                                                                                                                                                 
1. Aristotle University Thessaloniki, Greece, Department of Physics: 
http://www.physics.auth.gr/en/course/index

2. The University of Innsbruck, Austria, Fakultät für Mathematik, Informatik und Physik: http://www.uibk.ac.at/fakultaeten/mip/studium/physik.html и   

3. Физички одсјек, Природословно-математички факултет Свеучилишта у Загребу: http://www.phy.hr/studijfizike/studiji_fizike.pdf  "
Планирани број за упис на студијски програм МАС Метеорологија (60 ЕСПБ) је 20 студената. Приликом планирања броја студената за упис води се рачуна о ресурсима високошколске установе, тј. о кадровским, просторним и материјалним могућностима.  "При упису се проверавају способности кандидата које одговарају студијском програму. На мастер академске студије Метеорологија уписују се студенти који испуњавају предвиђене услове, а то је освојених 240 ЕСПБ бодова у току основних академских студија. Студенти се уписују на основу успеха у претходном школовању на основним академским студијима на Физичком факултету или сродним факултетима сличног плана и програма.  Услови за упис су дефинисани законом: На студијe могу се уписати лица која имају завршене основне академске студије. Кандидат који конкурише за упис на мастер академске студије Метеорологија дужан је да приложи диплому основних академских студија, као и друга документа што је ближе одређено уписном политиком Универзитета, а одобрено од стране надлежног министарства. 

Полагањем испита студенти стичу одређени број ЕСПБ бодова. Број ЕСПБ бодова одређен је у складу са бројем часова активне наставе на изборним предметима и временом потребном за савладавање градива. Сви изборни предмети имају по 5 ЕСПБ (4 изборна предмета х 5 ЕСПБ = 20 ЕСПБ), СИР има 20 ЕСПБ и Завршни рад такође 20 ЕСПБ, што све укупно чини 60 ЕСПБ. 

Број ЕСПБ бодова за појединачне изборне предмете добро је одређен сходно предвиђеном броју часова предавања и вежби као и степена укупне оптерећености и сложености одређене материје. Физички факултет у својој документацији за акредитацију студијског програа МАС Метеорологија (60 ЕСПБ) није доставио Правилник о ЕСПБ тако да се не може прецизно утврдити методологија која је коришћена при одређивању ЕСПБ бодова. Прегледом сајта Физичког факултета у документу "Факултетски прописи и правилници" нисам пронашао Правилник о ЕСПБ бодовима. Ако се за анализу овог стандарда примени Упутство за припрему документације из новембра 2007. године, члан 6.1 - Укупно ангажовање студената и ЕСПБ, онда се може констатовати да је исправно одређен број ЕСПБ бодова за изборне предмете, док број бодова за СИР и Завршни рад нисам у стању да проценим пошто није приложен Правилник о ЕСПБ. Студент стиче поене на предмету кроз рад у настави и испуњавањем предиспитних обавеза и полагањем испита. Минимални број поена које студент може да стекне испуњавањем предиспитних обавеза током наставе је 30, а максимални 70 (Прилог - Књига предмета). Укупан успех студента на предмету изражава се оценом од 5 (није положио) до 10 (одличан). Оцена студента је заснована на укупном броју поена које је студент стекао испуњавањем предиспитних обавеза и полагањем испита, а према квалитету стечених знања и вештина. Предиспитне обавезе обухватају: присуство на предавањима, присуство на аудиторним вежбама, семестралне радове, колоквијуме итд. Успешност савладавања градива и усвајање стечених знања из сваког појединачног предмета непрекидно се прати и вреднује у складу са стратегијом реализације наставног плана и програма.  Сваки од изборних предмета има јасан и објављен начин стицања поена. Коначна оцена, на сваком предмету из студијског програма, формира се на основу континуираног праћења и оцењивања активности и знања студента, које је показао на предиспитним и испитним обавезама.

На основу података приказаних у Табели 9.2 - Листа наставника ангажованих на студијском програму, може се констатовати да број наставника одговара потребама студијског програма. Укупан број наставника је довољан да покрије укупан број часова наставе на студијском програму. Према подацима из Електронског формулара оптерећености може се констатовати да је потребно 2,83 наставника за реализацију студијског програма, а у реализацији студијског програма је ангажовано укупно 9 наставника (Увид: Табела 9.2) са просечним оптерећењем на овом студијском програму од 0,19 часова (Увид: Електронски извештај о параметрима студијског програма). Иако се оптерећење наставника на овом студијском програму обрачунава искључиво према ангажовању наставника на ИЗБОРНИМ предметима (јер су они искључиво заступљени на овом студијском програму) сматрам да просечно оптерећење наставника од само 0,19 часова за предмете чији је фонд часова: 3 часа предавања + 2 часа лабораторијскох вежби, није реално и није исправно обрачунато. 
Податак није логичан да је просечно оптерећење за 9 наставника који реализују наставу на укупно 10 изборних предмета само 0,19 часова активне наставе.

Наставак коментара: При томе, утврдио сам прегледом сваке појединачне спецификације предмета да код 7 од укупно 10 изборних предмета наставу изводи само по један наставник, што значи да није било прилике да се дели оптерећење на више наставника и на тај смањује просечно оптерећење сваког појединачног наставника. Може се предпоставити да је овакав обрачун оптерећености наставника настао као последица обрачуна просечне оптерећености свих 109 наставника (54 наставника са 100% радним временом + 55 наставника ангажованих на основу допунског уговора о раду) који су наведени у Електронском формулару оптерећености на МАС Метеорологија (60 ЕСПБ). Из тог разлога определио сам се за оцену 5 (пет). 

Испуњен је захтев да 70% часова, од активне наставе коју држе наставници, држе наставници са пуним радним временом. Проценат часова предавања који изводе наставници са 100% радног времена износи 87,51%. (Увид: Електронски извештај о параметрима студијског програма). 

Испуњен је овај захтев. Сви наставници запослени са 100% радним временом имају стечени назив доктора наука. 

У документацији за стандард 9 (Табела 9.3. - Листа сарадника ангажованих на студијском програму) није приказано ни једно име сарадника (приложена је табела без података). Међутим, детаљним увидом у спецификације свих појединачних предмета констатује се да су ангажовани сарадници. Увидом у Извештај о параметрима студијског програма запажа се да је потребан број сарадника на овом студијском програму 0,83 сарадника, а приказано је да је анагажовано укупно 18 сарадника, од чега је 14 сарадника запослено са 100% радним временом у установи, а 4 сарадника је ангажовано по основу уговора допунском раду. Просечно оптерећење сарадника по овом студијском програму износи само 0,07 часова. На основу ових података, може се закључити да је број сарадника довољан да покрије укупан број часова наставе на студијском програму а да при томе сваки сарадник остварује просечно 300 часова активне наставе годишње, односно просечно 10 часова активне наставе недељно. (Увид: Извештај - Електронски извештај о параметрима студијског програма).  Није исправно урађена Табела 9.3. - Листа сарадника ангажованих на студијском програму где је наведено да на овом студијском програму нема ангажованих сарадника, а заправо их има укупно пет и да није исправно урађен Извештај о параметрима студијског програма. Увидом у спецификацију сваког појединачног предмета утврдио сам листу имена сарадника на студијском програму МАС Метеорологија (60 ЕСПБ), и то: 1. доц. др. Катарина Вељовић, 2. доц. др. Владимир Ђурђевић, 3. доц. др Драгана Вујовић, 4. Соња Рендулић и 5. Немања Ковачевић.  Квалификације наставног особља одговарају нивоу њихових задужења. Квалификације су документоване референцама и доступне су јавности. Величина група за предавања и вежбе одговара Допуни стандарда за акредитацију студијског програма у оквиру поља природно-математичких наука.
У документацији за акредитацију ОАС Метеорологија (Табела 10.1. Листа просторија са површином у којима се изводи настава на студијском програму) наведено је да Физички факултет располаже са укупном бруто површином од 8.835 m2 (3.401.58 m2 + 4.847.00 m2 + 587.00 m2). Рад Факултета одвија се у три зграде. Студенти I и II године основних студија углавном прате наставу у згради у Цара Душана 13, а настава за студенте III и IV године студија се одвија у згради на Студентском тргу 12, где је смештен и Деканат. Институт за метеорологију је смештен у Добрачиној 16 у Београду. Према подацима из документације за акредитацију установе (Табела 8.1. Преглед броја студената по студијским програмима и годинама) наведено је да укупни број студената који студирају у установи 670 студената. На основу тога може се извести закључак да просечна површина бруто простора за извођење наставе износи 13,2 m2 по једном студенту што указује да је обезбеђен простор за извођење наставе за укупно 160 студената студијског програма ОАС Метеорологија (240 ЕСПБ) - (планирани број студената за упис је 40 студената х 4 године = 160 студената). 

Установа је обезбедила просторије за извођење настве, и то: три амфитеатра, 11 учионица, 23 лабораторије и 1 компјутерска лабораторија. Библиотека факултета се налази у три различите просторије укупне површине од 34 m2. Такође, и читаонице су смештене у три различите просторије које имају укупну површину 155 m2. У Табели 10.1 није наведен број места за студенте у читаоницама. (Увид: Табела 10.1. Листа просторија са површином у којима се изводи настава на студијском програму) 

Установа је обезбедила 20 наставничких кабинета укупне површине од око 600 m2. Сходно укупном броју од 54 наставника и 5 сарадника запослених у установи са 100% радним временом (укупно 59 стално запослених), просечна површина радног простора износи око 10 m2 по једном наставнику и сараднику (600 m2 / 59 запослених са 100% радним временом = 10 m2). На основу наведеног може се констатовати да је установа обезбедила одговарајући радни простор за наставнике и сараднике који су запослени са 100% радним временом у установи. 

У Табели 10.2 Листа опреме за извођење студијског програма наведен је списак од укупно 220 уређаја и различите опреме која се користи у реализацији студијског програма. Сва наведена опрема указује на могућност савременог извођења наставе. У Табели 10.3. Листа библиотечких јединица релевантних за студијски програм наведен је списак од 29 библиотечких јединица, а у Табели 10.4. Листа уџбеника доступна студентима на студијском програму наведен је списак од 21 библиотечке јединице. Од 21 библиотечке јединице које су доступне студентима, 14 библиотечких јединица је публиковано пре 10 година а неке од наведених библиотечких јединица и знатно више (20 до 30 година). Библиотечке јединице које су публиковане пре 10-15-20 и више година користе се као препоручена литература за предмете из уже струке што сматрам да није најадекватније решење сходно постављеним циљевима студијског програма. С обзиром да је Физички факултет обезбедио само 29 библиотечких јединица релевантних за студијски програм МАС Метеорологија, а потребно је да обезбеди минимално 100 библиотечких јединица, може се констатовати да у погледу овог захтева стандард 10 није задовољен. 
Такође, очигледно је да су за МАС Метеорологија наведени потпуно исти библиотечки ресурси као и за ОАС Метеорологија што сматрам да није упутно јер МАС треба да представљају виши ниво студија па сходно томе треба обезбедити и адекватнију литературу за савладавање сложеније наставне материје. 
Установа није приложила Прилог 11.1. Извештај о резултатима самовредновања студијског програма, али у опису стандарда 11 наведно је да "Физички факутет обезбеђује спровођење утврђених стандарда и поступака за оцењивање квалитета студијског програма кроз вредновањe програма током студија, као и кроз оцењивање компетентности дипломираних студената у циљу сталног праћења и унапређења квалитета у погледу курикулума, наставе, наставног особља, оцењивања студената, уџбеника и литературе". Ове тврдње нисам у прилици да проверим јер установа није приложила Прилог 11.1. Такође, Извештај о самовредновању није објављен на на сајту факултета. Међутим, пошто су све високошколске институције у нашој земљи у претходном периоду морале да прођу процес Спољашње провере квалитета од стране КАПК, то сам погледао на сајту КАПК Извештај о спољашњој провери осигурања квалитета Физичког факултета који је КАПК усвојила на својој седници 31.01.2014. године. У завршним коментарима Извештаја констатујем да је КАПК позитивно оценила Извештај о самовредновању Физичког факултета у Београду што значи да је овај стандард испуњен.  Установа није дала детаљније образложење овог стандарда али се може предпоставити да је у контроли квалитета обезбеђена је активна улога студената јер су два студента чланови Комисије за квалитет. (Увид: Табела 12.1. Листа чланова комисије за квалитет).  
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ за студијски програм Мастер академске студије - МЕТЕОРОЛОГИЈА у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ са седиштем у СТУДЕНСКИ ТРГ 16, БЕОГРАД, ПИБ: 100039173, Матични број: 07048190, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  Мастер академске студије - МЕТЕОРОЛОГИЈА у оквиру поља природно-математичких наука и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

